internet vaartha 148 Views
న్యూఢిల్లీ : అందుబాటుధరల్లో విమాన ప్రయాణాలను మరింతగాప్రోత్సహించేందుకువీలుగా కేంద్ర పౌరవిమానయానశాఖ ప్రాంతీయ కనెక్టివిటీ ప్రణాళికను ప్రారంభించింది. ఈ స్కీం కింద ప్రభుత్వం ఎయిర్‌టికెట్‌ ఛార్జీలు గంటకు 2500కు మించకుండా పరిమితులు విధించింది. గంటపాటు ప్రయా ణించే విమానాలు ఇప్పటివరకూ చేరని గమ్యస్థానాలను సైతం చేరుకుంటాయి. ప్రాంతీయంగా కనెక్టివిటీ నిధి కేంద్ర ప్రభుత్వం ఏర్పాటుచేస్తుంది. ఈ నిధి నుంచి 80శాతం సబ్సిడీకింద ఉంటుంది. 20శాతం రాష్ట్రాలనుంచి అందుతుంది. రీజినల్‌ కనెక్టి విటీస్కీం కింద రెండోత్రైమాసికంలో అమలు కు తీసుకురావాలిన అంచనా. ఈ విధానం తమ పౌరవిమానయాన విధానానికి కీలకం అఉతుందని, అందుబాటుధరల్లో విమాన ప్రయాణం, ప్రాంతీయ వృద్ధి కీలకాంశాలుగా ప్రభుత్వం పరిగణనలోనికి తీసున్నదని కేంద్ర పౌరవిమానయాన శాఖ మంత్రి అశోక్‌ గజపతిరాజు వివరించారు. ఇప్పటివరకూ లేని ప్రాంతాలకు రీజినల్‌ కనెక్టివిటీని అమలుచేయాలని కేంద్రం చూస్తోంది. అలాగే చెలామణీలో లేని ఎయిర్‌పోర్టులు, రద్దయిన ఎయిర్‌పోర్టులను పునరుద్ధరించాలని చూస్తోంది. వీటితోపాటు రాయితీలు, వయబిలిటీ గ్యాప్‌ ఫండింగ్‌ ఆపరేటర్లకు ఇవ్వడం, బ్యూరో ఆఫ్‌ సివిల్‌ ఏవియేషన్‌ సెక్యూరిటీ నుంచి ఎయిర్‌పోర్టులకు రక్షణ కల్పించడం వంటివి ప్రధానంగా ప్రభుత్వం చూస్తోంది. మొత్తం మీద ఈ ఏడాది రెండోత్రైమాసికం నుంచి కేంద్ర పౌరవిమానయానశాఖ కొత్తగా ప్రారంభించనున్న రీజినల్‌ కనెక్టివిటీస్కీం అమలుకు రానుండటంతో కొన్ని మెట్రోనగరాలకు కూడా విమానయానం అందుబాటులోనికి వస్తున్నది.